محی الدین بن عبد الظاہر

**محی الدين ابو فضل عبد اللہ بن رشيد الدين عبد الظاہر سعدی مصری
(ولادت: 9 محرم [[620ھ]] / 11 فروری [[1223ء]] – وفات: 3 رجب [[692ھ]] / 8 جون [[1293ء]])**
انھوں نے «شيخ أهل الترسل» اور «الكاتب الناظم الناثر» کے القاب پائے۔ محی الدين ابن عبد الظاہر ایک مصری قاضی اور دیوان الإنشاء کے معروف کاتب تھے جو سلطنتِ مملوک میں خدمات انجام دیتے تھے۔ انھوں نے سلطنت قطز، الظاهر بیبرس اور اس کے دونوں بیٹے برکہ و سلامش، منصور قلاوون اور الأشرف خلیل کے دور میں کام کیا۔

ان کی سب سے مشہور تصنیف «الروض الزاهر في سيرة الملك الظاهر» ہے، جو سلطان الظاہر بیبرس البندقداری کی زندگی اور کارناموں پر مشتمل ہے اور اس میں اس دور کے اہم تاریخی واقعات کی تفصیل دی گئی ہے۔   . 
## خدمات و کارنامے
بیبرس کے دور حکومت میں، محی الدين ابن عبد الظاہر نے سب سے پہلے سلطان کی جانب سے برکہ خان (سلطان مغول قبائل الذہبيہ) کو ایک خط لکھا، جس میں اس کی حوصلہ افزائی کی گئی کہ وہ ہولاكو اور فارس کے مغولوں (الإلخانات) کے خلاف جہاد کرے۔

تاریخی مصنف المقریزی نے اپنی کتاب «الخطط المقریزیہ» میں محی الدين کے کام «الروضة البهية الزاهرة في خطط المعزية القاہرہ» پر بھی انحصار کیا۔
ان کی دیگر تصانیف میں شامل ہیں:
«تشریف الأيام والعصور فی سيرة الملك المنصور» – سلطان المنصور قلاوون کی زندگی اور دور حکومت پر
«الألطاف الخفيہ من السيرة الشريفة السلطانية الأشرفيہ» – سلطان الاشرف خلیل بن قلاوون کی زندگی اور دور حکومت پر  ".
### تعلیم و تربیت
محی الدين ابن عبد الظاہر مصر کے ایک علمی اور ادبی گھرانے میں پیدا ہوئے۔ مصری مؤرخ القلقشندی نے ان کے خاندان کو "بيت الفصاحہ ورؤوس البلاغہ" کہا۔ ان کے والد قاضی تھے اور انھوں نے محی الدين کی تعلیم و تربیت پر خاص توجہ دی۔ محی الدين نے اپنے دور کے علما جیسے جعفر حمدانی، عبد اللہ بن إسماعيل بن رمضان، يوسف بن مخيلی سے تعلیم حاصل کی۔ انھوں نے دینی علوم کے ساتھ تاریخ کا بھی گہرا مطالعہ کیا اور بڑے مؤرخین جیسے طبری، ابن الاثير، ابن عساكر کی تصانیف پڑھی۔
### فوجی و سیاسی خدمات
محی الدين ابن عبد الظاہر نے سلطان قطز کے ساتھ شام کی مہم میں شرکت کی تاکہ مغولوں کا مقابلہ کیا جا سکے اور معرکہ عين جالوت میں فتح کی خوشخبری کے خطوط لکھے، جن میں انھوں نے فتح کی تفصیل اور مسلمانوں کی شجاعت کو بیان کیا۔

جب الظاہر بیبرس نے اقتدار سنبھالا، محيي الدين دیوان الإنشاء کے کاتب کے طور پر خدمات انجام دے رہے تھے۔ اس دور میں اسلامی دنیا منگولوں اور صلیبیوں کے خطرات سے دوچار تھی۔ بیبرس نے فوجی اور سفارتی محاذ پر مقابلہ کیا اور محی الدين ابن عبد الظاہر نے اپنی ادبی مہارت کے ذریعے بیبرس کی سفارتی خطوط نگاری میں اہم کردار ادا کیا۔ ويذكر محيي الدين أن خطابه هذا كان فيه اغراء كثير ويوقع البغضاء بين بركة خان وهولاكو.  .

برکہ خان کے اسلام قبول کرنے کے بعد، محی الدين نے سلطان کی جانب سے اس کو خط لکھا، جس میں ہولاكو کے خلاف جہاد پر زور دیا گیا۔ برکہ خان نے فوری طور پر جواب دیا اور مصر میں بیبرس کو اطلاع دی کہ وہ ہولاكو کے خلاف لڑ رہا ہے۔ بعد میں، 661ھ میں ہولاكو سے فرار ہونے والے منگولوں نے مصر میں پناہ لی اور اسلام قبول کیا، جس پر محی الدين نے بیبرس کے نام ایک نظم بھی لکھی۔ .

### خلافت اور شجرہ نسب
مصر میں خلیفہ ابو القاسم احمد الملقب بالمستنصر کے قتل کے بعد، بیبرس نے نیا خلیفہ أبو العباس احمد منتخب کروانے کے لیے محی الدين ابن عبد الظاہر سے شجرہ نسب تیار کروایا، جسے عوام کے سامنے پڑھا گیا اور ابو عباس کو الحاكم بامر اللہ کا لقب دیا گیا۔ ، ،

## حوالہ جات

## کتابیات
* ابن إياس: بدائع الزهور في وقائع الدهور، الهيئة المصرية العامة للكتاب، القاهرة 1982.
* ابن تغري: النجوم الزاهرة في ملوك مصر والقاهرة، الحياة المصرية، القاهرة 1968.
* أبو الفداء: المختصر في أخبار البشر، القاهرة 1325هـ.
* بسام العسلي: الظاهر بيبرس ونهاية الحروب الصليبية القديمة، دار النفائس، بيروت 1981.
* بيبرس الدوادار: زبدة الفكرة في تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998.
* جمال الدين الشيال (أستاذ التاريخ الإسلامي): تاريخ مصر الإسلامية، دار المعارف، القاهرة 1966.
* عز الدين بن شداد: تاريخ الملك الظاهر، دار نشر فرانز شتاينر، فيسبادن 1983.
* القلقشندي: صبح الأعشى في صناعة الإنشا، دار الفكر، بيروت 1988.
* محيي الدين بن عبد الظاهر: الروض الزاهر في سيرة الملك الظاهر، تحقيق ونشر عبد العزيز الخويطر 1976
* محيي الدين بن عبد الظاهر: تشريف الأيام والعصور في سيرة الملك المنصور، تحقيق د. مراد كامل، الشركة العربية للطباعة والنشر، القاهرة 1961.
* المقريزي: السلوك لمعرفة دول الملوك، دار الكتب، القاهرة 1996.
* المقريزي: المواعظ والاعتبار بذكر الخطط والآثار، مطبعة الأدب، القاهرة 1968.

زمرہ:مصری مؤرخین
زمرہ:مصر کے مسلمان مورخین اسلام
زمرہ:اسلام کے مسلمان مورخین
زمرہ:تیرہویں صدی کی مصری شخصیات
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:مدفن ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:قاہرہ میں وفات پانے والی شخصیات
زمرہ:1293ء کی وفیات
زمرہ:صفحات مع استعمال P19 خاصیت
زمرہ:قاہرہ میں پیدا ہونے والی شخصیات
زمرہ:11 فروری کی پیدائشیں
زمرہ:1223ء کی پیدائشیں
زمرہ:سابقہ شرف دہندہ ویکی ڈیٹا سے ماخوذ
زمرہ:620ھ کی پیدائشیں
زمرہ:692ھ کی وفیات